**Pakruojo ,,Žemynos“ pagrindinė mokykla**



**Mokyklos veiklos įsivertinimo ataskaita**

Mokyklos ir tėvų bendradarbiavimas 2019

**Įsivertinimo grupė:**

A. Stakutienė

M. Tamašauskienė

R. Gasparavičienė

K. Pociulytė-Špakienė

V. Batakis

2019 m.

2019 m. kovo mėnesį mokykloje buvo vykdoma tėvų apklausa. Tyrimo tikslas – išsiaiškinti mokyklos ir tėvų bendradarbiavimo ypatumus. Apklausoje dalyvavo 388 respondentai, kurių vaikai mokosi 1-8 klasėse.

72 % apklaustųjų teigė, kad jie domisi mokyklos gyvenimu. Daugiau nei pusę (57 %) tėvų tenkina dabartinis bendradarbiavimas su mokykla.

Iš gautų rezultatų galime teigti, kad mokykla informuoja tėvus ne tik apie vaikų mokymąsi, bet ir apie jų elgesį mokykloje.

Net 73 % tėvelių yra visiškai patenkinti tuo, kaip mokykla informuoja juos apie svarbius reikalus, numatytus susitikimus ir renginius.

 Labai svarbu, kad net 67 % respondentų visiškai aišku, į ką, kilus klausimams, gali kreiptis.

 48 % ko gero sutinka ir 44 % visiškai sutinka, kad mokykla geranoriškai reaguoja į tėvų pateiktus klausimus, pastabas ar išsakytą kritiką.

Tik 2 % apklaustųjų mano, kad mokykloje tėvai nėra laukiami. Tad galima daryti prielaidą, kad mokykla tėvai pasitiki.

Pasitikėjimą ir bendradarbiavimą su tėvais taip pat skatina ir mokytojai. Iš apklaustųjų 64 % visiškai sutinka ir 32 % ko gero sutinka, kad mokytojai visada pasiruošę bendradarbiauti su tėvais.

Anketoje buvo klausiama: „Kokie bendradarbiavimo būdai jums yra patraukliausi ir reikalingiausi?“ Net 80 % apklaustųjų priimtiniausias bendradarbiavimo būdas – individualūs pokalbiai, 72 % rinkosi klasės tėvų susirinkimus. 59 % priimtinas susirašinėjimas per dienyną. Po 52 % pasiskirstė pokalbiai telefonu ir Tėvų dienos, 33 % bendros šventės su tėvais. Mažiausiai patrauklūs bendradarbiavimo būdai: netradicinių pamokų, kurias veda tėvai, organizavimas; tėvų savanoriavimas mokinių vasaros stovyklose; teminių tėvų susirinkimų organizavimas.

**Išvados**

* 96 % tėvų sutinka ir ko gero sutinka su teiginiu „Mane tenkina dabartinis bendradarbiavimas su mokykla“.
* 96 % tėvų teigia, kad yra laukiami mokykloje.
* 92 % tėvų (44 % visiškai sutinkančių ir 48 % ko gero sutinkančių) mano, kad mokykla geranoriškai reaguoja į pateiktus klausimus, pastabas ar išsakytą kritiką.
* 97 % tėvų mano, kad mokykla ir mokytojai visada pasiruošę bendradarbiauti su tėvais.
* Tėvams (72 %) rūpi ir yra įdomus mokyklos gyvenimas.
* Individualūs pokalbiai, klasės tėvų susirinkimai, susirašinėjimas per dienyną, pokalbiai telefonu, Tėvų dienos, bendros šventės su tėvais yra patraukliausios bendradarbiavimo rūšys.

**Rekomendacijos**

* Skatinti ir kurti veiklas, kuriose dalyvautų, organizuotų patys tėvai.